Brahui (براهوئی) is 'n Drawidiese taal wat deur sowat 2,4 miljoen mense in Pakistan, Afghanistan, Iran en Turkmenistan gepraat word. Dit is geïsoleer van die naaste Drawidies-sprekende buurbevolking van Suid-Indië deur 'n afstand van meer as 1 500 kilometer (930 myl). Brahui is die belangrikste van die Noord-Drawidiese tale en is verwant aan Malto en Kurukh, die twee noordelikste Drawidiese tale van Indië. Brahui word met die Arabiese alfabet (Nastaliq) of met die Latynse alfabet geskryf. Quetta vorm die belangrikste sentrum van Brahuisprekendes in Pakistan. Brahui toon 'n sterk invloed deur aangrensende, maar nie verwante Irannese tale, waaronder veral Beloetsji. (en) "Ethnologue: Languages of the World, Seventeenth edition, Brahui". Ethnologue. Geargiveer vanaf die oorspronklike op 14 September 2019. Besoek op 16 Augustus 2020. (en) Elfenbein, Josef (1987). "A periplus of the 'Brahui problem'". Studia Iranica. 16 (2): 215–233. doi:10.2143/SI.16.2.2014604. Wikimedia Commons het meer media in die kategorie Brahui. (en) "Brahui language". Encyclopædia Britannica. Besoek op 16 Augustus 2020.